Na temelju članaka 29. i 30. Pravilnika o financiranju programa i projekata udruga koji su od interesa za Virovitičko-podravsku županiju, a sukladno članku 29. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ br. 26/15) i Odluci o načinu raspodjele raspoloživih sredstava iz Proračuna Virovitičko-podravske županije za 2019. godinu namijenjenih financiranju projekata i programa udruga koji su od interesa za Virovitičko-podravsku županiju, Klasa: 230-01/19-01/01, Urbroj: 2189/1-05/01-19-1 od 27. veljače 2019. godine pročelnica Upravnog odjela za prosvjetu, kulturu, šport i tehničku kulturu, donosi;

**O D L U K U**

**o dodjeli financijskih sredstava programima i projektima udruga u kulturi koji su od općeg interesa za**

**Virovitičko-podravsku županiju u 2019. godini**

**Članak 1.**

Ovom se Odlukom određuju iznosi sredstava financijske potpore udrugama koje su prijavile projekte na Javni natječaj za financiranje programa i projekata udruga u kulturi koji su od općeg interesa za Virovitičko-podravsku županiju u 2019. godini.

**Članak 2.**

U 2019. godini će se u okviru ovog Natječaja iz Proračuna Virovitičko-podravske županije financirati provedba programa i projekata udruga kako slijedi:

|  |  |  |  |
| --- | --- | --- | --- |
| **RB.** | **Naziv udruge** | **Naziv projekta** | **Odobreni iznos** |
| 1. | **KULTURNO-UMJETNIČKO DRUŠTVO "PODRAVKA" STAROGRADAČKI MAROF** | **Kulturno-umjetničke aktivnosti tijekom 2019. godine** | 3.000,00 |
| 2. | **KULTURNO-UMJETNIČKO DRUŠTVO "SELJAČKA SLOGA" BREZOVICA** | **17. Smotra folklora i kulturno-umjetničke manifestacije u 2019.** | 3.000,00 |
| 3. | **KULTURNO-UMJETNIČKA UDRUGA "SUHOPOLJE"** | **XII. Međunarodna smotra folklora "Golubica bijela"** | 2.500,00 |
| 4. | **KULTURNO-UMJETNIČKA UDRUGA "SUHOPOLJE"** | **Izrada vrličke nošnje** | 2.500,00 |
| 5. | **UDRUGA ŽENA "GUŠĆARICE" GRABROVNICA** | **Aktivnosti i druženja povezani sa rodnom kućom pjesnika Petra Preradovića u Grabrovnici** | 3.000,00 |
| 6. | **"UDRUGA ŽENA" DINJEVAC** | **Tako su to radili naši stari** | 5.000,00 |
| 7. | **KULTURNO UMJETNIČKO DRUŠTVO GRADINA** | **Vendelinska druženja** | 3.000,00 |
| 8. | **SRPSKO KULTURNO DRUŠTVO "PROSVJETA"** | **Smotra folklora Srpske nacionalne manjine Općine Voćin** | 4.000,00 |
| 9. | **UDRUGA ŽENA JOSIPOVO** | **Organizacija manifestacije "Zagorske jeseni"** | 5.000,00 |
| 10. | **HRVATSKO PJEVAČKO DRUŠTVO "RODOLJUB" VIROVITICA** | **Uvod u 140. godišnjicu HPD-a Rodoljub** | 7.000,00 |
| 11. | **ČEŠKA BESEDA VIROVITICA** | **17. Proljetni zvuci Jana Vlašimskog** | 3.000,00 |
| 12. | **HRVATSKA UDRUGA PRIPOVJEDAČA "PRIČALICA"** | **10. FeDor 2019.** | 5.000,00 |
| 13. | **KULTURNO-UMJETNIČKA UDRUGA "VOĆIN"** | **11. Voćinska kestenijada** | 3.000,00 |
| 14. | **SRPSKO KULTURNO -PROSVJETNO DRUŠTVO "PROSVJETA"** | **Smotra folklora nacionalnih manjina Virovitičko-podravske županije 2019.** | 4.000,00 |
| 15. | **KUD VIROVITICA** | **Obnova fundusa narodne nošnje** | 3.000,00 |
| 16. | **UDRUGA "ČUVARICE KULTURNE BAŠTINE"** | **Očuvanje kulturne baštine i radionice** | 5.000,00 |
| 17. | **GRADSKA GLAZBA VIROVITICA** | **Rad sekcije mažoretkinja Gradske glazbe Virovitica** | 3.000,00 |
| 18. | **GRADSKA GLAZBA VIROVITICA** | **Održavanje tradicije Gradske glazbe Virovitica kroz rad s mladima** | 5.000,00 |
| 19. | **MATICA SLOVAČKA ZOKOV GAJ** | **Županijska smotra folklora u Zborovu Republika Slovačka** | 5.000,00 |
| 20. | **KUD MIKLEUŠ** | **Rekonstrukcija skuta** | 5.000,00 |
| 21. | **UDRUGA "LIK NIKOLA TRIK"** | **Izložba Rokovo godišnja izložba** | 2.000,00 |
| 22. | **"VIROVITICA VOLI VLAKOVE" SEKCIJA** | **Maketarske radionice u sklopu manifestacije Rokovo i Prosinac u gradu** | 10.000,00 |
| 23. | **KUD GRANIČAR, OKRUGLJAČA** | **Posjeta kulturno-umjetničkih udruga iz Marije Bistrice i grada Donja Stubica** | 3.000,00 |
| 24. | **KUD PODRAVINA, ČAĐAVICA** | **Izrada/nabava dijelova muške narodne nošnje - muških košulja** | 4.000,00 |
| 25. | **SRPSKO KULTURNO DRUŠTVO "PROSVJETA", PODODBOR SLATINA** | **Smotra folklora 2019.** | 4.000,00 |
| 26. | **GLAZBENI FESTIVAL PJESME PODRAVINE I PODRAVLJA** | **27. Glazbeni festival Pjesme Podravine i Podravlja Pitomača 2019.** | 80.000,00 |
| 27. | **DRUŠTVO MULTIPLE SKLEROZE VIROVITIČKO-PODRAVSKE ŽUPANIJE** | **Budimo zajedno** | 3.000,00 |
| 28. | **UDRUGA "KREDA"** | **Stopama starih civilizacija - 3** | 10.000,00 |
| 29. | **OGRANAK MATICE HRVATSKE SLATINA** | **Notna zbirka folklorne glazbe Virovitičko-podravske županije** | 5.000,00 |

**Članak 3.**

Upravni odjel za prosvjetu, kulturu, šport i tehničku kulturu će u roku 8 dana od donošenja odluke o dodjeli financijskih sredstava obavijestiti udruge čiji projekti ili programi nisu prihvaćeni za financiranje.

**Članak 4.**

Udrugama kojima nisu odobrena sredstva može se na njihov zahtjev u roku od 8 dana od primitka pisane obavijesti o rezultatima natječaja omogućiti uvid u ocjenu njihovog programa ili projekta uz pravo Virovitičko-podravske županije da zaštiti tajnost podataka o osobama koje su ocjenjivale program ili projekt.

**Članak 5.**

Udruge imaju pravo na prigovor u roku 8 dana od dana primitka pisane obavijesti, a odluku o prigovoru donosi župan Virovitičko-podravske županije u roku 8 dana od dana primitka prigovora. Prigovor ne odgađa izvršenje odluke i daljnju provedbu natječajnog postupka.

**Članak 6.**

Prigovor se može podnijeti isključivo na natječajni postupak te eventualno bodovanje nekog kriterija s 0 bodova, ukoliko organizacija civilnog društva smatra da je u prijavi dostavila dovoljno argumenata za drugačije bodovanje. Prigovor se ne može podnijeti na odluku o neodobravanju sredstava ili visini dodijeljenih sredstava.

**Članak 7.**

Ova Odluka stupa na snagu danom donošenja, a bit će objavljena na mrežnim stranicama Virovitičko-podravske županije.

**KLASA: 612-01/19-01/02**

**URBROJ: 2189/1-07/03-19-24**

**Virovitica, 14. svibnja 2019. godine**

**PROČELNICA**

**mr. sc.Vesna Šerepac, dipl.pedagog, v.r.**